**CONVENȚIE DE PARTICIPARE LA PIAȚA DE CERTIFICATE VERZI**

**nr. .............................. din ..............................**

Părțile contractante,

**Societatea Operatorul Pieței de Energie Electrică și de Gaze Naturale**

**”OPCOM” S.A.**,

cu sediul social în Municipiul București, Sector 3, Bulevardul Hristo Botev numărul 16-18, cod poştal 030236, înregistrată la Oficiul Registrului Comerțului de pe lângă Tribunalul București, nr. de ordine în Registrul Comerțului J40/7542/15.08.2000, Cod Unic de Înregistrare Fiscală 13278352, atribut fiscal RO, Cod IBAN RO23 RNCB 0074 0292 1737 0001, deschis la Banca Comercială Română, sucursala Sector 3, reprezentată legal prin Victor IONESCU, în calitate de Director General,

în calitate de Operator al Pieţei de Certificate Verzi în conformitate cu legislația primară și secundară aplicabilă Pieței de Certificate Verzi,

denumită în continuare **”OPCOM” S.A.**

**şi**

.............................................................................................................................................,

**🞏** persoană fizică acreditată de către ANRE pentru producerea de energie electrică din surse regenerabile

**🞏** persoană juridică, având următoarele date de identificare:

* Număr de înregistrare la Oficiul Registrului Comerțul de pe lângă Tribunalul......................

.............................................................................................................................................,

* Număr de ordine în Registrul Comerțului........................................................................,
* Cod Unic de Înregistrare Fiscală.....................................................................................,
* Atribut fiscal...............,
* Cod IBAN.....................................................................................................................,

deschis la ........................................................................................................................,

sucursala ........................................................................................................................,

reprezentată legal prin .....................................................................................................,

în calitate de ...................................................................................................................,

în calitate de Participant la Piaţa de Certificate Verzi,

denumită în continuare **Participant la PCV**,

denumite în mod colectiv **Părțile**.

# PREAMBUL

Piaţa de Certificate Verzi este deschisă persoanelor fizice sau juridice care au obligația de a se înregistra și menține calitatea de participant la Piața de Certificate Verzi:

1. Producători de energie electrică din surse regenerabile acreditați de ANRE pentru aplicarea sistemului de promovare prin CV.
2. Furnizori de energie electrică, pentru energia electrică achiziţionată și utilizată pentru consumul final al acestora, precum şi pentru cea facturată către clienții finali din România.
3. Furnizorii de energie electrică care achiziţionează energie electrică produsă pe teritoriul României, în vederea vânzării către clienţii finali/alţi furnizori din afara teritoriului României, în statele cu care Guvernul României are semnate acorduri bilaterale în acest sens.
4. Producători de energie electrică care utilizează energia electrică produsă pentru consum final propriu, altul decât consumul propriu tehnologic.
5. Producători de energie electrică care utilizează energia electrică produsă pentru alimentarea cu energie electrică a clienților racordaţi prin linii directe de centrala electrică.
6. Operatorii de distribuţie şi operatorul de transport şi sistem care se asimilează furnizorului de energie electrică pentru alimentarea prin autofurnizare a locurilor proprii de consum, altele decât cele aferente acoperirii consumului propriu tehnologic al reţelelor electrice de distribuţie/transport.
7. Persoane fizice, producători de energie din surse regenerabile, acreditați de către ANRE pentru aplicarea sistemului de promovare prin CV, care utilizează energia electrică produsă pentru consum final propriu, altul decât consumul propriu tehnologic și au obligație de achiziție CV.

Termenii utilizaţi în prezenta Convenţie au aceeaşi semnificaţie cu cei definiți în legislația primară, legislația secundară și procedurile elaborate de ”OPCOM” S.A., aplicabile Pieței de Certificate Verzi, în vigoare.

# ABREVIERI

1. **ANRE** – Autoritatea Naţională de Reglementare în domeniul Energiei.
2. **CBCV** - Contract Bilateral de Certificate Verzi.
3. **CV** – Certificat Verde.
4. **E-SRE** – Energie electrică produsă din Surse Regenerabile de Energie.
5. **Lege** – ”Legea nr. 220/27.10.2008, republicată, pentru stabilirea sistemului de promovare a producerii energiei electrice din surse regenerabile de energie”, republicată, cu modificările şi completările ulterioare.
6. **”OPCOM” S.A.** – Operatorul Pieţei de Certificate Verzi (Operatorul Pieţei de Energie Electrică şi de Gaze Naturale ”OPCOM” S.A.).
7. **OTS-** operatorul de transport şi de sistem – CNTEE Transelectrica SA.
8. **PCBCV** – Piaţa Contractelor Bilaterale de Certificate Verzi.
9. **PCBCV-ND** – Piața Contractelor Bilaterale de Certificate Verzi încheiate prin Negociere Directă.
10. **PCSCV -** Piaţa Centralizată anonimă Spot de Certificate Verzi.
11. **PCTCV -** Piaţa Centralizată anonimă la Termen de Certificate Verzi.
12. **PCV** – Piaţa de Certificate Verzi.
13. **RCV** – Registrul Certificatelor Verzi.
14. **ROFPCV** – ”Regulamentul de Organizare şi Funcţionare a Pieţei de Certificate Verzi” aprobat prin Ordinul ANRE nr. 77/2017.
15. **RPPCV** – Registrul Participanților la Piaţa de Certificate verzi.

# Art. 1. OBIECTUL CONVENȚIEI

Obiectul Convenției îl reprezintă prestarea de către ”OPCOM” S.A. a serviciilor de organizare și administrare a PCV și acordarea dreptului Participantului la PCV de a efectua tranzacții cu CV pe PCV, în conformitate cu legislația primară, legislația secundară și procedurile elaborate de ”OPCOM” S.A., aplicabile PCV, în vigoare.

# Art. 2. DREPTURILE PARTICIPANTULUI LA PCV

1. Să încheie cu OPCOM SA un contract de comodat pentru cheia USB/Token necesară accesului la Sistemul de tranzacționare pentru PCSCV și/sau PCTCV și/sau să completeze doar anexa la Contractul de comodat deja încheiat pentru o cheie USB/Token de acces la piețele administrate în cadrul ”OPCOM” S.A.
2. Să efectueze tranzacții pentru vânzarea sau cumpărarea de CV pe PCV, atât pe PCBCV cât şi pe PCSCV, în conformitate cu drepturile pe care aceștia le dețin conform ROFPCV și legislației care îi este aplicabilă.
3. Să emită facturi și să încaseze contravaloarea CV vândute.
4. Să se retragă din proprie iniţiativă de la PCV în baza unei înştiinţări în scris transmisă la ”OPCOM” S.A., semnată de reprezentantul autorizat al Participantului la PCV.
5. Să introducă on-line în sistemul de tranzacționare fie oferte de vânzare, fie oferte de cumpărare de CV pe PCSCV, în intervalul de ofertare pentru sesiunea de tranzacționare, conform ”*Procedurii privind funcţionarea pieţei centralizate anonime spot de CV*”, elaborată de ”OPCOM” S.A..
6. Să cunoască limitele de tranzacționare ce îi sunt aplicabile pentru tranzacționarea pe piețele centralizate anonime;
7. Să cunoască cantitățile și prețurile propuse spre tranzacționare de ceilalți participanți la PCSCV începând cu momentul introducerii ofertelor pe PCSCV, fără a cunoaște identitatea acestora.
8. Să modifice sau să retragă ofertele de vânzare/cumpărare introduse pe PCSCV, pe tot parcursul intervalului de ofertare.
9. Să primească confirmări de tranzacţie de la ”OPCOM” S.A. privind numărul CV tranzacţionate şi preţul de tranzacţionare a acestora, după fiecare sesiune de tranzacţionare pe PCSCV.
10. Să încaseze contravaloarea CV vândute pe PCSCV.
11. Să primească de la ”OPCOM” S.A. notificări pentru clarificarea situației plății în cadrul unei tranzacții pe PCSCV pentru care nu a fost primită confirmarea de încasare a contravalorii CV vândute/notificarea privind neîncasarea contravalorii CV respective sau a fost transmisă notificarea privind neîncasarea contravalorii CV vândute, în termenul prevăzut în ROFPCV.
12. Să primească contravaloarea penalității suportate de către partenerul său de tranzacție pe PCSCV, în cazul în care, din vina partenerului de tranzacție, o tranzacție este anulată.
13. Să introducă on-line în sistemul de tranzacționare al PCTCV oferte fie de vânzare, fie de cumpărare, cu specificarea tipului ofertei și a prețului propus, conform ”*Procedurii privind funcţionarea pieţei centralizate anonime la termen de CV şi administrarea pieţei contractelor bilaterale de CV*”, elaborată de ”OPCOM” S.A..
14. Să cunoască ofertele propuse spre tranzacționare de ceilalți participanți la PCTCV începând cu momentul introducerii ofertelor pe PCTCV, fără a cunoaște identitatea acestora.
15. Să modifice şi/sau să retragă ofertele de vânzare sau cumpărare pe perioada sesiunii de tranzacționare pe PCTCV.
16. Să primească confirmări de tranzacţie de la „OPCOM” S.A. pentru tranzacțiile încheiate, conform rezultatelor sesiunii de tranzacționare, după fiecare sesiune de tranzacţionare pe PCTCV.
17. Să încaseze contravaloarea CV vândute pe PCTCV.
18. Să încheie unul sau mai multe CBCV.
19. Să încaseze contravaloarea CV vândute prin CBCV, la termenele prevăzute în contract.
20. Să dețină în RCV câte un cont pentru CV deținute, în conformitate cu calitatea de participant la piață pe care o deține, respectiv Producător de energie electrică din Surse Regenerabile de Energie acreditat de ANRE pentru aplicarea sistemului de promovare prin Certificate Verzi (Cont de producător) și/sau Operator economic cu obligație de achiziție de Certificate Verzi din PCV (Cont de furnizor).
21. Să primească de la ”OPCOM” S.A. informațiile necesare pentru accesarea informațiilor din RCV referitoare la CV din contul său/conturile sale de CV.
22. Să consulte, ori de câte ori consideră necesar, informaţiile din RCV referitoare la CV pe care acesta le deţine, starea fiecărui CV și la tranzacţiile efectuate într-o anumită perioadă de timp.
23. Să solicite transferul CV valabile proprii emise de OTS și deținute în contul de producător E-SRE din RCV în contul de furnizor din RCV în vederea îndeplinirii obligațiilor ce îi revin pentru acoperirea cotei obligatorii de achiziție de CV;
24. Să cumpere CV de pe piețele centralizate anonime, dacă participantul la piață este producător de E-SRE și se află în oricare dintre următoarele situații justificate prin documente obiective:

2.24.1. I-au fost acordate necuvenit de către OTS un număr de CV care au fost vândute de acesta. În această situație producătorul E-SRE poate să cumpere numărul de CV ce i-au fost acordate necuvenit și au fost vândute anterior;

2.24.2. Este angajat într-un contract bilateral de vânzare-cumpărare de CV cu un furnizor și nu poate acoperi obligațiile contractuale prin CV deținute pentru energia produsă prin centralele de producere a energiei electrice din surse regenerabile acreditate deținute. În această situație producătorul E-SRE poate achiziționa numărul de CV necesar pentru acoperirea diferenței între numărul de CV deținute și obligațiile contractuale exigibile;

2.24.3. Are obligații de achiziție de CV iar numărul de CV emise de OTS pentru energia electrică produsă prin centralele de producere a energiei electrice din surse regenerabile acreditate deținute nu acoperă obligația de achiziție. În această situație producătorul E-SRE poate achiziționa numărul de CV necesar acoperirii cotei obligatorii de achiziție de CV ce îi revine.

# Art. 3. OBLIGAȚIILE PARTICIPANTULUI LA PCV

1. Să cunoască şi să respecte prevederile prezentei Convenții de participare la PCV, ale legislației primare, legislației secundare și procedurilor, aplicabile Pieței de Certificate Verzi, în vigoare și cele ale Contractului unic de comodat pentru cheia USB/Token necesară accesului la Sistemul de tranzacționare pentru PCSCV și/sau PCTCV.
2. Să nu transmită la ”OPCOM” S.A. informaţii incorecte sau care pot induce în eroare, sau să încheie acorduri fictive, în mod intenţionat, deliberat, inadecvat sau fraudulos.
3. Să transmită la ”OPCOM” S.A. informații cu privire la orice modificare în datele de identificare și/sau de contact din RPPCV sau în documentele aferente înregistrării la PCV, prezentând documente justificative în acest sens, în termen de 1 (una) zi lucrătoare de la data apariţiei modificărilor.
4. În cazul în care datele de identificare proprii cuprinse în prezenta Convenţie se modifică, să încheie cu ”OPCOM” S.A. un Act Adiţional la Convenţie, care va consemna modificările survenite.
5. Să transmită până cel mai târziu la data 31 martie a fiecărui an sau ori de câte ori intervin modificări ale datelor notificate pentru înregistrarea la PCV, declaraţia pe proprie răspundere a reprezentantului legal, din care să rezulte că operatorul economic pe care îl reprezintă se încadrează în categoria operatorilor economici cu obligaţie de achiziţie de CV.
6. Să furnizeze, la solicitarea ”OPCOM” S.A., toate informaţiile necesare în scopul îndeplinirii de către acesta din urmă a obligaţiilor sale care îi revin de drept conform legii, reglementărilor şi prezenţilor termeni. Toate informaţiile primite de ”OPCOM” S.A. vor fi tratate ca fiind informaţii confidenţiale cu excepţia situaţiilor prevăzute în legislația în vigoare.
7. Să achite obligaţiile de plată a valorilor componentelor tarifului reglementat practicat de ”OPCOM” S.A..
8. Să transmită pe PCSCV oferte de vânzare numai pentru CV valabile proprii emise de OTS și deținute în contul de producător E-SRE din RCV, cu excepția persoanelor fizice producători E-SRE care au dreptul doar să achiziționeze CV pentru acoperirea obligațiilor aferente cotei obligatorii de achiziție de CV și nu au dreptul să vândă CV valabile proprii emise de OTS și deținute în contul de producător E-SRE din RCV;
9. Să emită facturi pentru CV vândute în sesiunea de tranzacționare pe PCSCV în cel mult o zi lucrătoare de la primirea de la ”OPCOM” S.A. a confirmării de tranzacție;
10. Să transmită la ”OPCOM” S.A., după fiecare sesiune de tranzacţionare pe PCSCV, confirmările de încasare a contravalorii corespunzătoare CV tranzacţionate sau notificările privind neîncasarea contravalorii acestora, la termenele prevăzute în Procedura privind funcţionarea pieţei centralizate anonime spot de certificate verzi, elaborată de ”OPCOM” S.A..
11. Să plătească facturile pentru CV cumpărate în sesiunea de tranzacționare pe PCSCV până la data scadentă a acestora conform prevederilor Procedurii privind funcţionarea pieţei centralizate anonime spot de certificate verzi, elaborată de ”OPCOM” S.A..
12. Să plătească contravaloarea penalității, în cazul în care, din vina sa, o tranzacție pe PCSCV este anulată.
13. Să semneze contractul standard specific pentru produsul tranzacționat la PCTCV și să deruleze operațiunile de vânzare-cumpărare CV în conformitate cu anexa nr. 2 la contractul standard incheiat.
14. Să respecte clauzele contractului standard de vânzare/cumpărare CV pentru produsul standard tranzacționat, inclusiv prevederile referitoare la cantitățile și prețurile aferente tranzacțiilor încheiate pe PCTCV, conform angajamentului asumat prin semnarea convenției de participare la PCV.
15. Să transmită la ”OPCOM” S.A. copii ale contractelor standard încheiate pe PCTCV, conform termenelor prevăzute în Procedura privind funcţionarea pieţei centralizate anonime la termen de certificate verzi şi administrarea pieţei contractelor bilaterale de certificate verzi.
16. Să emită facturi pentru CV vândute în baza contractului standard încheiat.
17. Să transmită la „OPCOM” S.A., cel târziu cu 6 (șase) zile lucrătoare înainte de data livrării, informațiile referitoare la CV care urmează a fi tranzacționate prin contractul standard încheiat pe PCTCV, respectiv numărul de CV tranzacționate și codurile numerice ale acestora în vederea blocării CV în RCV.
18. Să transmită confirmările de încasare a contravalorii corespunzătoare CV tranzacţionate la PCTCV sau notificările privind neîncasarea contravalorii acestora, în termen de o zi lucrătoare de la data încasării contravalorii CV respective.
19. Să plătească facturile pentru CV cumpărate pe PCTCV, conform termenului prevăzut în contractul standard încheiat.
20. Să transmită la „OPCOM” S.A. copii ale fiecărui CBCV negociat direct în termen de 3 zile lucrătoare de la data încheierii acestuia.
21. Să transmită la „OPCOM” S.A informațiile referitoare la CV care urmează a fi tranzacționate prin contractul bilateral de CV încheiat prin negociere directă, respectiv numărul de CV tranzacționate și codurile numerice ale acestora, la data emiterii către cumpărători a facturilor aferente.
22. Să transmită la „OPCOM” S.A. informaţiile referitoare la tranzacţiile efectuate prin CBCV încheiate prin negociere directă, respectiv numărul de CV tranzacţionate, preţul de tranzacţionare, codurile numerice ale acestora, inclusiv confirmările de încasare privind stingerea obligaţiilor de plată între părţi corespunzătoare CV tranzacţionate, în termen de 1 (o) zi lucrătoare de la încasare.
23. Să factureze contravaloarea CV vândute pe PCBCV-ND, respectând termenele şi condiţiile impuse prin contract.
24. Să achite contravaloarea CV cumpărate prin CBCV negociate direct, respectând termenele şi condiţiile impuse prin contract.
25. Să asigure desfășurarea corespondenței/discuțiilor cu reprezentanții ”OPCOM” S.A. în scopul participării la această piață, în limba română.

# Art. 4. DREPTURILE ”OPCOM” S.A.

1. Să întreprindă acțiunile specifice în cazul apariţiei unei situaţii de urgenţă, în condiţiile prevăzute de ”Procedura pentru situațiile de urgență privind funcționarea defectuoasă a sistemului de tranzacționare și/sau a căilor de comunicație ale ”OPCOM” S.A. sau ale participanților la PCSCV” și de "Procedura pentru situațiile de urgență privind funcționarea defectuoasă a sistemului de tranzacționare și/sau a căilor de comunicație ale ”OPCOM” S.A. sau ale Participanților la PCTCV" elaborate de ”OPCOM” S.A..
2. Să primească de la vânzător confirmările, date pe proprie răspundere, de încasare a contravalorii CV vândute, la termenele prevăzute, după caz, în ”Procedura privind funcţionarea pieţei centralizate anonime spot de certificate verzi” și ”Procedura privind funcţionarea pieţei centralizate anonime la termen de certificate verzi și administrarea pieței contractelor bilaterale de certificate verzi”, elaborate de ”OPCOM” S.A..
3. Să primească în contul său contravaloarea penalităților de la participanții care au refuzat plata tranzacțiilor pe PCSCV.
4. Să primească de la participanți până cel mai târziu la data 31 martie a fiecărui an sau ori de câte ori intervin modificări ale datelor notificate pentru înregistrarea la PCV, declaraţia pe proprie răspundere a reprezentantului legal, din care să rezulte că operatorul economic pe care îl reprezintă se încadrează în categoria operatorilor economici cu obligaţie de achiziţie de CV, precizaţi la Art. 8 alin (1) din Lege,.
5. Să decidă, suspendarea de la PCV atunci când acest lucru este în conformitate cu prevederile ”Regulamentului de organizare și funcționare a PCV” în vigoare și ale ”Procedurii privind înregistrarea, retragerea, suspendarea participanților la/de la piața de certificate verzi”, elaborate de ”OPCOM” S.A..
6. Să emită facturile aferente obligaţiei de plată a valorii tarifului reglementat practicat de ”OPCOM” S.A., componentele de înscriere la PCV, de administrare a PCV (PCSCV,PCBCV) şi de realizare a tranzacţiilor pe PCV(PCSCV,PCBCV), după caz, în conformitate cu prevederile ”Procedurii privind modalitatea şi termenele de plată ale tarifului reglementat practicat de operatorul pieţei de energie electrică”, elaborată de ”OPCOM” S.A.
7. Să primească de la Participantul la PCV informații cu privire la orice modificare în datele sale de identificare din RPPCV sau în documentele aferente înregistrării la PCV, susținute cu documente justificative în acest sens.
8. În cazul în care datele de identificare ale Participantului la PCV, cuprinse în Convenţia de Participare pe PCV se modifică, să încheie cu Participantul la PCV un Act Adiţional la prezenta Convenţie în care se vor consemna modificările survenite.
9. Să solicite Participanţilor la PCV informaţii suplimentare atunci când este necesar, pentru îndeplinirea obligaţiilor sale care îi revin conform legii, reglementărilor şi prezenţilor termeni.
10. Să transmită informaţiile solicitate de autorităţile publice autorizate sau instanţele de judecată cu privire la Participantul la PCV, fără a fi necesar acordul celui din urmă, dacă acest lucru este prevăzut în legi şi/sau reglementări aplicabile.
11. Să distribuie informaţii legate de participarea la PCV fără a încălca principiul confidenţialităţii, prelucrate și agregate astfel încât să nu poată fi asociate Participanţilor la PCV individuali. Rapoartele statistice vor fi detaliate până la un nivel care să nu prezinte situaţia unui anumit Participant la PCV, cu excepţia acelor situaţii când, în baza legii, a unor reglementări sau a solicitării din partea unei instanţe de judecată investite sau autorităţii publice autorizate, se solicită dezvăluirea de informaţii.

# Art. 5. OBLIGAȚIILE ”OPCOM” S.A.

* 1. Să actualizeze conţinutul-cadru al Convenţiei de participare la PCV.
  2. Să respecte prevederile prezentei Convenții de participare la PCV, ale legislației primare, legislației secundare și procedurilor aplicabile PCV, în vigoare.
  3. Să pună la dispoziţia participantului la PCV ghidurile pentru utilizarea Sistemelor de tranzacționare ale PCSCV și PCTCV prin publicarea acestora pe website-ul ”OPCOM” S.A. şi să îl informeze în timp util asupra modificării acestora prin mesaje de informare publicate pe pagina principală a website-ului ”OPCOM” S.A.
  4. Să asigure pentru participantul la PCV asistenţă şi sesiuni de instruire practică cu privire la utilizarea Sistemelor de tranzacționare ale PCSCV și PCTCV.
  5. Să pună la dispoziția participantului la PCV cheia USB/Token de acces la Sistemele de tranzacționare ale PCSCV și PCTCV în urma semnării contractului de comodat unic corespunzător.
  6. Să asigure tranzacționarea CV în condiții de corectitudine, obiectivitate, independență, echidistanță, transparență și nediscriminare.
  7. Să transfere CV tranzacționate, din contul vânzătorului în contul cumpărătorului, după primirea din partea vânzătorului a confirmărilor de încasare corespunzătoare CV tranzacționate, în cel mult o zi lucrătoare de la data înregistrării la ”OPCOM” S.A. a confirmării de încasare de către vânzător a contravalorii CV vândute, în cazul în care aceasta conține date corecte, respectiv în cel mult o zi lucrătoare de la data înregistrării la ”OPCOM” S.A. a confirmării de încasare corectate de către vânzător pentru eliminarea neconformităților notificate de ”OPCOM” S.A..
  8. Să transfere din contul de producător în cel de furnizor, pentru cazul producătorului de energie electrică din surse regenerabile care are și obligație legală de achiziție de CV, în cel mult o zi lucrătoare de la data înregistrării la ”OPCOM” a cererii de transfer în acest sens, în cazul în care aceasta conține date corecte, respectiv în cel mult o zi lucrătoare de la data înregistrării la operatorul pieței de certificate verzi a cererii de transfer corectate pentru eliminarea neconformităților notificate de ”OPCOM” S.A..
  9. Să notifice prin e-mail participantul la piață care a transmis o confirmare pe proprie răspundere privind încasarea CV tranzacționate sau o solicitare de transfer din contul de producător în contul de furnizor, asupra neconformităților identificate, în cel mult o zi lucrătoare de la data înregistrării la operatorul pieței de certificate verzi a documentului transmis.
  10. În situații excepționale în care transferul CV nu poate fi efectuat în termen de cel mult o zi lucrătoare de la data înregistrării la operatorul pieței de verificate verzi a confirmării de încasare a contravalorii CV vândute de către vânzător, sau a cererii de transfer, cum ar fi, dar fără a se limita la: funcționarea neconformă a Registrului de Certificate Verzi, întreruperea conexiunii la internet, erori identificate în confirmările pe proprie răspundere primite de la participanții la piață etc, operatorul pieței de certificate vezi va efectua transferul CV în cel mai scurt timp după înlăturarea cauzei care a dus la imposibilitatea efectuării transferului de CV.
  11. La solicitarea OTS, să verifice starea CV care i-au fost notificate de OTS ca fiind acordate necuvenit sau care au fost notificate de ANRE pentru anulare şi să informeze ANRE și OTS dacă acestea sunt tranzacționate/netranzacționate de producătorul de E-SRE în cauză, conform prevederilor ”Procedurii privind consemnarea în RCV a stării CV”, elaborată de ”OPCOM” S.A..
  12. Să anuleze CV după primirea de la OTS a notificării privind seriile CV anulate ca fiind acordate necuvenit și să notifice ANRE privind anularea acestora, conform ”Procedurii privind consemnarea în RCV a stării CV”, elaborată de ”OPCOM” S.A..
  13. Să anuleze după stabilirea de către ANRE a gradului de îndeplinire a cotei obligatorii de achiziţie de CV pentru anul 2018 toate CV a căror valabilitate a expirat care sunt excedentare cotei obligatorii de achiziţie de CV pentru anul 2018 a operatorului economic care le deţine, conform ”Procedurii privind consemnarea în RCV a stării CV”, elaborată de ”OPCOM” S.A..
  14. Să pună la dispoziţia fiecărui participant la PCV informațiile necesare și datele de acces la contul propriu/conturile proprii din RCV.
  15. Să publice pe website-ul propriu Convenția de participare la PCV și procedurile aferente PCV și să informeze asupra modificărilor efectuate ulterior prin publicarea modificărilor și completărilor ulterioare ale acestor documente.
  16. Să informeze Autoritatea Competentă cu privire la înregistrarea, retragerea sau suspendarea Participantului la/de la PCV.
  17. Să pună la dispoziția Autorității Competente informațiile legate de Participantul la PCV care sunt cuprinse în RCV și RPPCV.
  18. Să respecte confidenţialitatea informaţiilor din documentele de înregistrare la PCV şi a informaţiilor cu privire la ofertele şi tranzacţiile pe PCV ale Participantului la PCV în ceea ce priveşte tranzacţionarea şi consecinţele sale, precum şi schimbul de informaţii al Participantului la PCV cu ”OPCOM” S.A., cu excepţia acelor situaţii când, în baza legii, a unor reglementări sau a solicitării din partea unei instanţe de judecată investite sau autorităţii publice autorizate, se solicită dezvăluirea de informaţii.
  19. Să înregistreze în RPPCV participanţii la PCV în baza Convenţiei de participare la PCV şi să înscrie datele participanţilor în RPPCV, în conformitate cu prevederile”Procedurii privind înregistrarea, retragerea, suspendarea participanților la/de la PCV”, elaborată de ”OPCOM” S.A..
  20. Să actualizeze RPPCV ori de câte ori este nevoie conform cadrului de reglementare și procedurilor operaționale aplicabile.
  21. Să transmită Participantului la PCV o comunicare scrisă care să ateste înregistrarea sa la această piață, suspendarea de la această piață sau după caz, încetarea aplicabilității Convenției urmare unei solicitări de retragere din proprie inițiativă de la PCV.
  22. Să înregistreze în conturile producătorilor de E-SRE din RCV codurile numerice ale CV emise de OTS.
  23. Să actualizeze situația conturilor și starea CV din RCV ori de câte ori este nevoie conform cadrului de reglementare, documentelor primite din partea OTS și/sau de la participanții la PCV și conform procedurilor operaționale aplicabile.
  24. Să administreze în condiţii de transparenţă, obiectivitate şi nediscriminare tranzacţiile derulate pe PCSCV, PCTCV și pe PCBCV-ND, inclusiv tranzacțiile derulate prin CBCV încheiate înainte de intrarea în vigoare a OUG nr. 24/2017.
  25. Să organizeze sesiuni de tranzacţionare pe PCSCV și PCTCV, în conformitate cu prevederile procedurilor specifice aplicabile piețelor în cauză, respectiv cu prevederile ”Procedurii privind funcţionarea pieţei centralizate anonime spot de certificate verzi” și cu prevederile ”Procedurii privind funcţionarea pieţei centralizate anonime la termen de certificate verzi și administrarea pieței contractelor bilaterale de certificate verzi”, elaborate de „OPCOM” S.A..
  26. Să stabilească modul de transmitere, formatul şi conţinutul-cadru al ofertelor pentru PCSCV conform ”Procedurii privind funcţionarea pieţei centralizate anonime spot de CV”.
  27. Să anonimizeze prin intermediul sistemului de tranzactionare ofertele introduse pentru o sesiune de tranzacționare pe PCSCV și PCTCV, prin codificarea acestora, și să le publice pe site-ul propriu la sfârșitul fiecărei sesiuni de tranzacționare.
  28. Să valideaze ofertele de vânzare prin intermediul sistemului de tranzactionare al PCSCV, având în vedere numărul de CV valabile emise de OTS fiecărui producator din RCV.
  29. Să publice rezultatele sesiunii de tranzacționare de pe PCSCV, precizând numărul de CV tranzacționate şi PIPCSCV.
  30. Să codifice și să publice produsele standard tranzacționabile pe PCTCV definite conform prevederilor ROFPCV.
  31. Să valideze ofertele de vânzare pe PCTCV prin intermediul sistemului de tranzactionare al PCTCV, având în vedere numărul maxim de CV estimat de către ANRE și actualizat de OPCV.
  32. Să actualizeze numărul maxim de CV estimat de ANRE pentru limita de tranzacționare pe PCTCV, pe baza tranzacțiilor incheiate pe piețele centralizate și anonime de CV și CV transferate in baza contractelor bilaterale negociate direct și să pună la dispoziția fiecărui participant la piață valoarea actualizată a limitei de tranzacționare pe PCTCV.
  33. Să publice rezultatele sesiunilor de tranzacționare de pe PCTCV, precizând părţile contractante, produsul standard tranzacționat şi preţul de atribuire.
  34. Să transmită confirmările de tranzacţie participanţilor la PCV care au încheiat tranzacţii pe PCSCV/PCTCV.
  35. Să afişeze în prima zi lucrătoare din fiecare lună, pentru anul de tranzacţionare în curs, informaţii cumulate privind numărul de CV emise de OTS, numărul de CV tranzacţionate pe PCSCV, respectiv pe PCBCV, până la sfârșitul lunii precedente.
  36. Să publice în prima zi lucrătoare a fiecărei luni prețul mediu ponderat al tranzacțiilor încheiate pe PCSCV din luna anterioară.
  37. Să transmită la ANRE în formă electronică, în prima zi lucrătoare a fiecărei luni, un raport care conţine informaţiile referitoare la funcţionarea PCV pentru luna precedentă, conform ROFPCV.

**Art. 6. CAZURI EXONERATOARE DE RĂSPUNDERE**

1. Părţile semnatare ale Convenţiei sunt exonerate de răspundere, dar numai în măsura şi pentru perioada pentru care Partea este împiedicată sau întârziată să-şi execute obligaţiile din cauza situaţiei de Forţă Majoră sau de Caz Fortuit, în condiţiile legii.
2. Cazurile de Forţă Majoră sau Cazurile Fortuite care pot surveni pe durata de valabilitate a prezentei Convenţii sunt evenimentele prevăzute la art. 1351 din Codul Civil.
3. Părţile se angajează să ia măsuri pentru limitarea consecinţelor unei situaţii de Forţă Majoră sau de Caz Fortuit, astfel încât operarea normală să poată fi reluată cât mai repede posibil.

**Art. 7 RESPONSABILITATEA PENTRU PIERDERI ŞI PAGUBE**

1. O parte nu va răspunde faţă de cealaltă parte pentru pierderile sau pagubele directe, decurgând din tranzacţionarea pe PCV, cu condiţia să fi luat toate măsurile posibile şi necesare pentru prevenirea unor asemenea pierderi sau pagube.
2. O parte nu va răspunde faţă de cealaltă parte pentru pierderile sau pagubele indirecte, incidentale decurgând din tranzacţionarea pe PCV, cu excepţia cazului în care asemenea pierderi sau pagube s-au produs ca urmare a unei culpe sau a unei acţiuni intenţionate.
3. Cu excepţia culpei sau a unei acţiuni intenţionate, ”OPCOM” S.A. nu va răspunde pentru nicio pierdere sau pagubă directă şi/sau indirectă ori incidentală cauzată de, dar fără a se limita la, următoarele situaţii:
   1. Disfuncţionalitatea totală sau parţială ori altă defecţiune a Sistemului de tranzacţionare al PCV indiferent de cauza care a generat-o;
   2. Nefuncţionarea, suspendarea ori întreruperea din orice cauze a căilor de comunicaţie cu ”OPCOM” S.A.;
   3. Nerespectarea de către Participanţii la PCV a instrucţiunilor de utilizare a sistemului de tranzacţionare al PCV;
   4. Introducerea în sistemul de tranzacționare de către Participanţii la PCV a unor oferte conţinând erori.

**Art. 8 ÎNCETAREA CONVENŢIEI**

1. Participantul la PCV poate denunţa unilateral prezenta Convenţie în termen de 5 (cinci)zile lucrătoare de la data notificării scrise prealabile transmise în acest sens către ”OPCOM” S.A., fără ca acest lucru să afecteze îndeplinirea obligaţiilor de plată existente sau în curs la data încetării Convenţiei.
2. În cazul în care textul Convenţiei este revizuit, dar forma revizuită nu este acceptată de către Participantul la PCV, acesta poate decide denunţarea unilaterală a Convenţiei de Participare cu o notificare prealabilă scrisă. Încetarea efectelor Convenţiei se va produce în termen de 5 (cinci) zile lucrătoare de la data primirii notificării de ”OPCOM” S.A., Convenţia aplicându-se în acest interval în versiune nemodificată.
3. În cazul în care, în termen de 5 (cinci) zile lucrătoare de la data aducerii la cunoştinţa publică a modificării Convenţiei, Participantul la PCV nu denunţă unilateral Convenţia, se va considera că Participantul la PCV îşi însuşeşte de plin drept versiunea în vigoare a Convenției de participare la PCV fiindu-i opozabile toate prevederile versiunii în vigoare.

**Art. 9. LEGEA APLICABILĂ**

1. Prezenta Convenţie este guvernată şi interpretată potrivit legii române.
2. Orice neînţelegere sau dispută care se poate ivi între Părţi, în cadrul sau în legătură cu executarea Convenţiei, inclusiv referitor la încheierea, executarea ori desfiinţarea sa, va fi soluţionată pe cale amiabilă, în termen de cel mult 15 (cincisprezece) zile lucrătoare de la data notificării unei asemenea neînţelegeri sau/şi dispute. Dacă la expirarea acestui termen, ce va putea fi prelungit prin acordul Părţilor, acestea nu reuşesc să rezolve în mod amiabil neînţelegerea/divergenţa contractuală, disputa se va soluţiona având în vedere prevederile legale în vigoare.
3. Hotărârea care va fi pronunţată de instanţă va putea fi consultată de Participanţii la PCV care nu sunt Părţi în respectiva dispută, cu condiţia ca informaţiile care sunt confidenţiale să fie înlăturate din aceasta.

**Art. 10 DISPOZIŢII FINALE**

1. Prezentei Convenții îi sunt subscrise și sunt pe deplin opozabile Părților, prevederile următoarelor proceduri elaborate de ”OPCOM” S.A., în forma în care acestea sunt publicate pe site-ul ”OPCOM” S.A.:
   * 1. Procedura privind înregistrarea, retragerea, suspendarea Participanţilor la/de la Piaţa de Certificate Verzi;
     2. Procedura privind funcţionarea pieţei centralizate anonime spot de certificate verzi;
     3. Procedura privind funcţionarea pieţei centralizate anonime la termen de certificate verzi şi administrarea pieţei contractelor bilaterale de certificate verzi;
     4. Procedura privind consemnarea în Registrul Certificatelor Verzi a stării Certificatelor Verzi;
     5. Procedura pentru situațiile de urgență privind funcționarea defectuoasă a sistemului de tranzacționare și/sau a căilor de comunicație ale ”OPCOM” S.A. sau ale Participanților la Piața Centralizată Anonimă la Termen de Certificate Verzi;
     6. Procedura pentru situațiile de urgență privind funcționarea defectuoasă a sistemului de tranzacționare și/sau a căilor de comunicație ale ”OPCOM” S.A. sau ale Participanților la Piața Centralizată Anonimă Spot de Certificate Verzi.
2. Părţile declară că sunt informate pe deplin, că au luat la cunoştinţă şi îşi asumă în totalitate conţinutul Convenţiei aprobate de ANRE, publicate pe website-ul ”OPCOM” S.A.
3. În ipoteza în care subsecvent încheierii prezentei Convenţii, conţinutul Convenţiei este modificat/completat , Părţile se obligă să respecte Convenţia aşa cum a fost modificată/completată şi publicată pe website-ul ”OPCOM” S.A. sau Participantul la PCV denunţă unilateral Convenţia de Participare, conform prevederilor Art. 8 din prezenta.

Prezenta Convenţie a fost încheiată astăzi ........................., în două (2) exemplare originale, câte unul pentru fiecare Parte şi intră în vigoare în data de ..............................................

|  |  |
| --- | --- |
| Operatorul Pieţei de Certificate Verzi  **”OPCOM” S.A.**  Director General:  ..................................................................  Director Economic:  ..................................................................  Director DTTC  ..................................................................  Director DIT  .................................................................. | Denumire Participant la PCV:  ..................................................................  Funcție reprezentant legal:  ..................................................................  Prenume Nume, Semnătură:  .................................................................. |